AMANAH บวกเกือบ 5% โบรกฯเคาะเป้า 2.80 บ. ลุ้นกำไรไตรมาส 2 ทุบออลไทม์ไฮต่อ
AMANAH บวกเกือบ 5% โบรกฯเคาะเป้า 2.80 บ. ลุ้นกำไรไตรมาส 2 ทุบออลไทม์ไฮต่อ ล่าสุดอยู่ที่ 1.97 บาท บวก 0.09 บาท หรือ 4.79% มูลค่าซื้อขาย 30.59 ล้านบาท
AMANAH บวกเกือบ 5% โบรกฯเคาะเป้า 2.80 บ. ลุ้นกำไรไตรมาส 2 ทุบออลไทม์ไฮต่อ ล่าสุดอยู่ที่ 1.97 บาท บวก 0.09 บาท หรือ 4.79% มูลค่าซื้อขาย 30.59 ล้านบาท
26 มิ.ย. 2562

ผู้สื่อข่าวรายงานว่า ราคาหุ้น บริษัท อะมานะฮ์ ลิสซิ่ง จำกัด (มหาชน) หรือ AMANAH ล่าสุด ณ เวลา 10.26 น. อยู่ที่ 1.97 บาท บวก 0.09 บาท หรือ 4.79% สูงสุดที่ 1.99 บาท ต่ำสุดที่ 1.94 บาท ด้วยมูลค่าซื้อขาย 30.59 ล้านบาท

โดย บล.โนมูระ พัฒนสิน ระบุในบทวิเคราะห์ ประเมินราคาเป้าหมาย AMANAH ที่ 2.80 บาทต่อหุ้น คาดกำไรสุทธิไตรมาส 2/62 ทำจุดสูงสุดใหม่เป็นไตรมาสที่ 2 ติดต่อกัน ที่ 54.6 ล้านบาท เติบโต 44% เมื่อเทียบจากปีก่อน และเติบโต 11% เมื่อเทียบจากไตรมาสก่อน จากยอดสินเชื่อใหม่ในไตรมาสนี้เพิ่มขึ้น 380 ล้านบาท เร่งตัวขึ้น 40.7% เมื่อเทียบจากปีก่อน และเพิ่ม 41.1% เทียบจากไตรมาสก่อน (ไตรมาส 1/62 ยอดเพิ่มขึ้น 269 ล้านบาท) ไปในทิศทางเดียวกับ รายได้จากดอกเบี้ยสุทธิเติบโตแตะ 133.5 ล้านบาท เพิ่มขึ้น 21% เทียบจากปีก่อน และเพิ่มขึ้น 6% เทียบจากไตรมาสก่อน ประกอบกับ NPL ratio ในไตรมาสนี้ คาดอยู่ใกล้เคียงกับไตรมาส 1/62 ที่ระดับ 6.6%
ทั้งนี้ ฐานกำไรปี 2562-2563 เติบโตเฉลี่ย CAGR +25% ต่อปี และปัจจุบันซื้อขายอิง PER ปี 2562 เพียง 9 เท่า ในขณะที่ SAWAD/MTC ซื้อขายบน PER ปี 2562 เฉลี่ย 22.5 เท่า ในขณะที่ กำไรรายไตรมาสทำจุดสูงสุดใหม่ต่อเนื่อง ประเมินเหมาะสมที่จะ Upgrade ขึ้นซื้อขายบน PER ปี 2562 ระดับ 13 เท่า-15 เท่า และยังมีส่วนลดจากค่าเฉลี่ยอยู่ 40%
อีกทั้งมีมุมมองเชิงบวกต่อการประชุมวานนี้ (24 มิ.ย.19) โดยประเมิน 5 กลยุทธ์หลักที่มีความ Aggressive มากขึ้น หนุนการเติบโตของสินเชื่อใหม่ในปีนี้ และแนวโน้มดอกเบี้ยขาลง